Ritratt ta' Jimmy Conover fuq Unsplash  Il-Prim Ministru Ingliż Boris Johnson u martu Carrie ħabbru t-twelid tat-tieni wild tagħhom. Kelliem għall-koppja qal li t-tarbija tifla twieldet il-Ħamis fi sptar f'Londra u li kemm it-tarbija kif ukoll l-omm jinsabu tajbin. Wilfred, il-wild l-ieħor tal-koppja Johnson għandu sena u nofs. Huwa kien twieled f'April 2020, ġimgħat wara li missieru kien qed jirċievi kura intensiva minħabba l-Covid-19. Ilbieraħ il-Prim Ministru Johnson indirizza konferenza tal-aħbarijiet li matulha ħabbar li kien qed jimponi iktar restrizzjonijiet fid-dawl tal-każi dejjem jiżdiedu tal-varjant Omicron tal-Covid-19. Il-miżuri jinkludu xogħol mid-dar u l-obbligu li wieħed jippreżenta ċ-ċertifikat tal-vaċċin f'postijiet fejn jinġemgħu n-nies. Johnson jinsab ukoll taħt pressjoni dwar l-allegati ksur ta' regolamenti tal-lockdown minn uffiċjali tal-gvern, fosthom b'festin tal-Milied li sar f'Downing Street f'Diċembru 2020. Tirreżenja wara li żżufjettat b'festin fl-eqqel tal-pandemija